**Fatou Bom Bensouda**, o.s. **Nyang** (s. 31. tammikuuta 1961 Banjul, Gambia) on gambialainen juristi ja poliitikko. Hän aloitti vuonna 2012 Kansainvälisen rikostuomioistuimen pääsyttäjänä. Bensouda oli 1998–2000 Gambian oikeusministeri ja 2001–2004 Ruanda-tuomioistuimen lainopillinen neuvonantaja.

Nuoruus ja opiskelu
-------------------

Fatou Nyang syntyi vuonna 1961 Banjulissa. Hänen isänsä Omar Gaye Nyang oli autokuski ja painipromoottori. Isä oli moniavioinen muslimi, ja hänellä oli kaksi vaimoa ja yli kymmenen lasta. Omar Nyang kuoli diabetekseen, kun Fatou oli vielä nuori.

Bensouda opiskeli 1982–1986 Nigeriassa Ifen yliopistossa ja 1986–1987 Nigerian Law Schoolissa. Hän sai asianajajan oikeudet vuonna 1987 sekä Gambiassa että Nigeriassa. Maisteriksi hän opiskeli myöhemmin Maltalla Kansainvälisessä merioikeusinstituutissa. Hänestä tuli ensimmäinen gambialainen kansainvälisen merioikeuden asiantuntija.

Ura
---

Dawda Jawara hallintokaudella 1987 Bensouda nimitettiin valtion asianajajaksi ja helmikuussa 1994 varavaltakunnansyttääjäksi. Julkisasiamiehenä hän toimi 1996–1998. Elokuussa 1998 Bensouda valittiin Gambian oikeusministeriksi. Hän toimi tehtävässä presidentin ja hallituksen korkeimpana lainopillisena neuvonantajana. Bensouda sai kiitosta muun muassa ihmisoikeusjärjestöiltä nopeista toimista naisiin ja lapsiin kohdistuneissa väkivaltatapauksissa. Hänet erotettiin kuitenkin virasta maaliskuussa 2000.

Bensouda toimi 2000–2002 yksityisenä asianajajana ja sen jälkeen pankin asianajajana. Hänet valittiin 2001 Ruanda-tuomioistuimen lainopilliseksi neuvonantajaksi ja oikeudenkäyntiasianajajaksi. Hän eteni siellä vanhemmaksi neuvonantajaksi ja yksikön johtajaksi.

Bensoudasta valittiin elokuussa 2004 Kansainvälisen rikostuomioistuimen apulaissyyttäjä. Vuonna 2011 hänet valittiin Luis Moreno Ocampon seuraajaksi rikostuomioistumen pääsyyttäjäksi. Virkavalansa hän vannoi 15. kesäkuuta 2012.

Yksityiselämä
-------------

Marokkolaistaustainen gambialainen liikemies Philip Bensouda on Fatoun aviomies. Heidän kahdesta lapsestaan toinen ammuttiin kuoliaaksi vuonna 2017 Saint Paulissa.

Lähteet
-------

1. 1 2 3 4 5 6 7  Perfect, David: *Historical Dictionary of The Gambia*, s. 59–60. Lanham, Maryland: Rowman & Littlefield, 2016. ISBN 9781442265226. Google-kirjat (viitattu 8.3.2018).
2. ↑  Hirsch, Afua: Fatou Bensouda: the woman who could redeem the international criminal court *The Guardian*.  14.6.2012. Guardian News and Media Limited. Viitattu 8.3.2018. (englanniksi)
3. 1 2 3  Ms Fatou Bensouda International Criminal Court.  Arkistoitu 8.3.2018. Viitattu 8.3.2018. (englanniksi)
4. ↑  Simons, Marlise: Gambian Will Lead Prosecution in Hague *NYTimes.com*.  12.12.2011. The New York Times Company. Viitattu 8.3.2018. (englanniksi)
5. ↑  Addley, Esther: Fatou Bensouda, the woman who hunts tyrants *The Guardian*.  5.6.2016. Guardian News and Media Limited. Viitattu 8.3.2018. (englanniksi)
6. ↑  Gottfried, Mara H.: She ‘hunts tyrants’ globally. Her troubled son was gunned down in St. Paul *Twin Cities Pioneer Press*.  15.7.2017. Digital First Media. Viitattu 8.3.2018. (englanniksi)

Aiheesta muualla
----------------

* Kuvia tai muita tiedostoja aiheesta **Fatou Bensouda** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Muut | 
* IdRef

 |

 |